**ΦΟΡΜΑ ΕΓΓΡΑΦΗΣ ΔΗΜΟΤΗ**

**Υποχρεωτικά πεδία**

|  |  |
| --- | --- |
| **Φύλο** |  |
| **Τηλέφωνο Κινητό** |  |
| **Ημερομηνία Γέννησης** |  |

**Προαιρετικά πεδία**

|  |  |
| --- | --- |
| Επώνυμο |  |
| Όνομα |  |
| Πατρώνυμο |  |
| Email - |  |
| Διεύθυνση  |  |
| Πόλη & Τ.Κ. |  |
| ΑΜΚΑ |  |
| Ανασφάλιστος |  |
| ΑΙΤΙΑ ΠΡΟΣΕΛΕΥΣΗΣ (ΣΥΜΠΛΗΡΩΝΕΤΑΙ ΑΠΟ ΤΟΝ ΔΗΜΟΤΙΚΟ ΥΠΑΛΛΗΛΟ) |
|  Προληπτική Εξέταση  |  |
| Προηγουμένας Αντίστοιχος Έλεγχος/Εξέταση |  |
| Αποτέλεσμα εξέτασης: (παθολογική η φυσιολογική) |  |
|  |  |

Με την υπογραφή μου βεβαιώνω ότι έχοντας διαβάσει το ενημερωτικό σημείωμα για την προστασία προσωπικών δεδομένων, παρέχω τη συγκατάθεση μου στο **ΚΕΠ Υγείας του Δήμου Διονύσου** για την επεξεργασία των ανωτέρω προσωπικών μου δεδομένων στο πλαίσιο προγράμματος πρόληψης και προαγωγής της υγείας μέσω παραγωγής ειδοποιήσεων σχετικά με τη διενέργεια προληπτικών ιατρικών ελέγχων και ενημερώσεων.

*\** *Η συγκατάθεσή σας ανακαλείται οποτεδήποτε το επιθυμείτε*

*\*\** Η καταχώρηση e-mail διευκολύνει σημαντικά την επικοινωνία μας

Ημερομηνία:…………………………….

Ο Δήλων/Η Δηλούσα:

**ΕΝΗΜΕΡΩΤΙΚΟ ΣΗΜΕΙΩΜΑ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

**Αντικείμενο Ενημερωτικού Σημειώματος για την Προστασία Προσωπικών Δεδομένων**

Αφενός ο Δήμος Διονύσου ο οποίος εδρεύει στον Άγιο Στέφανο, επί της οδού Λ.Μαραθώνος 29 και Αθ Διάκου, Τ.Κ.14565, τηλ. 2132030600 και αφετέρου το Εθνικό Διαδημοτικό Δίκτυο Υγιών Πόλεων - Προαγωγής Υγείας (ΕΔΔΥΠΠΥ), το οποίο εδρεύει στην Πλατεία Εργατικών Κατοικιών, Μαρούσι 151 24, τηλ. 21 0806 7888, email: infoHYPERLINK "mailto:info@eddyppy.gr"@HYPERLINK "mailto:info@eddyppy.gr"eddyppyHYPERLINK "mailto:info@eddyppy.gr".HYPERLINK "mailto:info@eddyppy.gr"gr με την ιδιότητά τους ως Από Κοινού Υπεύθυνοι Επεξεργασίας, συλλέγουν και περαιτέρω επεξεργάζονται τα προσωπικά δεδομένα σας, βάσει του Κανονισμού (ΕΕ) 2016/679, του ν. 4624/2019 και του ν. 3471/2006 όπως ισχύουν.

**Ορισμοί**

Για τους σκοπούς της παρούσας Πολιτικής, οι παρακάτω όροι έχουν την εξής σημασία:

* **«Προσωπικά Δεδομένα»:** κάθε πληροφορία που αφορά ταυτοποιημένο ή ταυτοποιήσιμο φυσικό πρόσωπο **(«υποκείμενο των δεδομένων»)·** το ταυτοποιήσιμο φυσικό πρόσωπο είναι εκείνο του οποίου η ταυτότητα μπορεί να εξακριβωθεί, άμεσα ή έμμεσα, ιδίως μέσω αναφοράς σε αναγνωριστικό στοιχείο ταυτότητας, όπως όνομα, σε αριθμό ταυτότητας, σε δεδομένα θέσης, σε επιγραμμικό αναγνωριστικό ταυτότητας ή σε έναν ή περισσότερους παράγοντες που προσιδιάζουν στη σωματική, φυσιολογική, γενετική, ψυχολογική, οικονομική, πολιτιστική ή κοινωνική ταυτότητα του εν λόγω φυσικού προσώπου.
* **«Ειδικές κατηγορίες προσωπικών δεδομένων»:** δεδομένα προσωπικού χαρακτήρα που αποκαλύπτουν τη φυλετική ή εθνοτική καταγωγή, τα πολιτικά φρονήματα, τις θρησκευτικές ή φιλοσοφικές πεποιθήσεις ή τη συμμετοχή σε συνδικαλιστική οργάνωση, καθώς και η επεξεργασία γενετικών δεδομένων, βιομετρικών δεδομένων με σκοπό την αδιαμφισβήτητη ταυτοποίηση προσώπου, δεδομένων που αφορούν την υγεία ή δεδομένων που αφορούν τη σεξουαλική ζωή φυσικού προσώπου ή τον γενετήσιο προσανατολισμό.
* **«Επεξεργασία»:** κάθε πράξη ή σειρά πράξεων που πραγματοποιείται με ή χωρίς τη χρήση αυτοματοποιημένων μέσων, σε δεδομένα προσωπικού χαρακτήρα ή σε σύνολα δεδομένων προσωπικού χαρακτήρα, όπως η συλλογή, η καταχώριση, η οργάνωση, η διάρθρωση, η αποθήκευση, η προσαρμογή ή η μεταβολή, η ανάκτηση, η αναζήτηση πληροφοριών, η χρήση, η κοινολόγηση με διαβίβαση, η διάδοση ή κάθε άλλη μορφή διάθεσης, η συσχέτιση ή ο συνδυασμός, ο περιορισμός, η διαγραφή ή η καταστροφή.
* **«Υπεύθυνος επεξεργασίας»:** το φυσικό ή νομικό πρόσωπο, η δημόσια αρχή, η υπηρεσία ή άλλος φορέας που, μόνοι ή από κοινού με άλλους, καθορίζουν τους σκοπούς και τον τρόπο της επεξεργασίας δεδομένων προσωπικού χαρακτήρα· όταν οι σκοποί και ο τρόπος της επεξεργασίας αυτής καθορίζονται από το δίκαιο της Ένωσης ή το δίκαιο κράτους μέλους, ή τα ειδικά κριτήρια για τον διορισμό του μπορούν να προβλέπονται από το δίκαιο της Ένωσης ή το δίκαιο κράτους μέλους. Σε περίπτωση που δύο ή περισσότεροι υπεύθυνοι επεξεργασίας καθορίζουν από κοινού τους σκοπούς και τα μέσα της επεξεργασίας, αποτελούν **Από Κοινού Υπευθύνους Επεξεργασίας**.
* **«Εκτελών την επεξεργασία»:** το φυσικό ή νομικό πρόσωπο, η δημόσια αρχή, η υπηρεσία ή άλλος φορέας που επεξεργάζεται δεδομένα προσωπικού χαρακτήρα για λογαριασμό του υπευθύνου της επεξεργασίας.
* **«Συγκατάθεση»:** του υποκειμένου των δεδομένων: κάθε ένδειξη βουλήσεως, ελεύθερη, συγκεκριμένη, ρητή και εν πλήρει επιγνώσει, με την οποία το υποκείμενο των δεδομένων εκδηλώνει ότι συμφωνεί, με δήλωση ή με σαφή θετική ενέργεια, να αποτελέσουν αντικείμενο επεξεργασίας τα δεδομένα προσωπικού χαρακτήρα που το αφορούν.
* **«Παραβίαση δεδομένων προσωπικού χαρακτήρα»:** η παραβίαση της ασφάλειας που οδηγεί σε τυχαία ή παράνομη καταστροφή, απώλεια, μεταβολή, άνευ άδειας κοινολόγηση ή πρόσβαση δεδομένων προσωπικού χαρακτήρα που διαβιβάστηκαν, αποθηκεύτηκαν ή υποβλήθηκαν κατ' άλλο τρόπο σε επεξεργασία.
* **«Υφιστάμενη Νομοθεσία»:** Η εκάστοτε εθνική και ενωσιακή νομοθεσία περί προστασίας προσωπικών δεδομένων και συγκεκριμένα ο Γενικός Κανονισμός Προστασίας Δεδομένων (ΕΕ) 2016/679 (εφεξής «ΓΚΠΔ»), ο ν. 4624/2019, ο ν.3671/2006, η νομολογία του Δικαστηρίου της Ευρωπαϊκής Ένωσης (εφεξής «ΔΕΕ») καθώς και οι Αποφάσεις, Οδηγίες και Γνωμοδοτήσεις του Ευρωπαϊκού Συμβουλίου Προστασίας Δεδομένων (εφεξής «ΕΣΠΔ») και της Αρχής Προστασίας Δεδομένων Προσωπικού Χαρακτήρα (εφεξής «ΑΠΔΠΧ»).

**Συλλεγόμενα Προσωπικά Δεδομένα – Σκοπός – Νομική Βάση – Αποδέκτες -Χρόνος τήρησης**

|  |  |  |  |  |
| --- | --- | --- | --- | --- |
| **Προσωπικά Δεδομένα** | **Σκοπός** | **Νομική Βάση** | **Χρόνος Διατήρησης** | **Αποδέκτες** |
| Τα υποχρεωτικά δεδομένα όπως αναγράφονται στη σελίδα 1 | Λειτουργία προγράμματος για την πρόληψη και προστασία της υγείας των Δημοτών μέσω παραγωγής ειδοποιήσεων για την ανάγκη προληπτικών ιατρικών ελέγχων | Άρθρο 9 παρ.2 περ. α’ ΓΚΠΔ– Ρητή Συγκατάθεση | Μέχρι την ανάκληση της συγκατάθεσή σας | Εκτελούντες την Επεξεργασία |
| Τα προαιρετικά δεδομένα όπως αναγράφονται στη σελίδα 1 | Διενέργεια στατιστικών ερευνών | Άρθρο 9 παρ. 2 περ. ι’ & Άρθρο 89 ΓΚΠΔ | Μέχρι την εκπλήρωση του σκοπού και την πάροδο του χρόνου παραγραφής |

**Συλλογή και περαιτέρω επεξεργασία Προσωπικών Δεδομένων Ανήλικων**

Κατά κανόνα δεν πραγματοποιείται άμεση ή έμμεση συλλογή και περαιτέρω επεξεργασία προσωπικών δεδομένων ανηλίκων (δηλαδή προσώπων που δεν έχουν συμπληρώσει το 18ο έτος της ηλικίας τους).

**Διαβίβαση Προσωπικών Δεδομένων εκτός ΕΟΧ.**

Κατά κανόνα δε διαβιβάζονται τα προσωπικά σας δεδομένα σε τρίτες χώρες ή/και Διεθνείς Οργανισμούς. Σε περίπτωση διαβίβασης των προσωπικών δεδομένων σας σε χώρα εκτός του Ευρωπαϊκού Οικονομικού Χώρου (ΕΟΧ) ή σε Διεθνή Οργανισμό, προηγουμένως βεβαιώνεται ότι τηρείται μία εκ των νομίμων βάσεων του άρθρου 6 και 9 του ΓΚΠΔ καθώς και:

α) Η Επιτροπή έχει εκδώσει σχετική απόφαση επάρκειας για την τρίτη χώρα προς την οποία θα γίνει η διαβίβαση (άρθρο 45 ΓΚΠΔ) ή

β) Να τηρούνται οι κατάλληλες εγγυήσεις σύμφωνα με τον ΓΚΠΔ για τη διαβίβαση των δεδομένων αυτών (άρθρο 46 ΓΚΠΔ) ή

γ) Για τις περιστασιακές επεξεργασίες, να υφίσταται μία εκ των εξαιρέσεων που προβλέπεται στο άρθρο 49 του ΓΚΠΔ (π.χ. η ρητή συγκατάθεση του χρήστη και ενημέρωσή του σχετικά με τους κινδύνους που ενέχει η διαβίβαση, η διαβίβαση είναι απαραίτητη για εκτέλεση σύμβασης κατόπιν αιτήματος του υποκειμένου, υπάρχουν λόγοι δημοσίου συμφέροντος, είναι αναγκαία για στήριξη νομικών αξιώσεων και ζωτικών συμφερόντων του υποκειμένου των δεδομένων κλπ.).

**Παραβίαση Δεδομένων Προσωπικού Χαρακτήρα**

Σε περίπτωση που λάβει χώρα κάποιο περιστατικό παραβίασης, θα εφαρμοστεί συγκεκριμένη Πολιτική Διαχείρισης Περιστατικών Παραβίασης της Ασφαλείας των Προσωπικών Δεδομένων. Εάν αντιληφθείτε ή υποψιασθείτε πως ενδέχεται να λάβει ή έχει λάβει χώρα κάποια παραβίαση προσωπικών δεδομένων, παρακαλούμε να ενημερώσετε χωρίς καθυστέρηση το Δήμο με στοιχεία επικοινωνίας ….. είτε το ΕΔΔΥΠΠΥ στην ηλεκτρονική διεύθυνση dpo@eddyppy.gr.

**Δικαιώματα των Υποκειμένων των δεδομένων**

Κάθε υποκείμενο των δεδομένων έχει τα ακόλουθα δικαιώματα:

α) Να ζητήσει πρόσβαση στα προσωπικά του δεδομένα.

β) Να ζητήσει τη διόρθωση των προσωπικών του δεδομένων σε περίπτωση ανακριβούς ή ελλιπούς καταχώρησής τους,

γ) Να ζητήσει τη διαγραφή των προσωπικών του δεδομένων

δ) Να ζητήσει περιορισμό της επεξεργασίας των προσωπικών του δεδομένων.

ε) Να ζητήσει τη φορητότητα/ διαβίβαση των προσωπικών του δεδομένων είτε στον ίδιο είτε σε τρίτους.

στ) Να ανακαλέσει ανά πάσα στιγμή την συγκατάθεσή που έδωσε για την επεξεργασία των προσωπικών του δεδομένων, χωρίς η ανάκληση αυτή να επηρεάζει τη νομιμότητα της έως τότε επεξεργασίας.

Σε περίπτωση άσκησης οποιουδήποτε εκ των ανωτέρω δικαιωμάτων, το αίτημα θα διεκπεραιωθεί άμεσα [σε κάθε περίπτωση εντός τριάντα (30) ημερών από την υποβολή του αιτήματος], ενημερώνοντάς σας εγγράφως για την πρόοδο ικανοποίησής του.

Για οποιοδήποτε παράπονό σας αναφορικά με το παρόν ενημερωτικό σημείωμα ή με ζητήματα προστασίας προσωπικών δεδομένων, εάν δεν ικανοποιήσουμε το αίτημά σας, μπορείτε να απευθύνεστε στην Ελληνική Αρχή Προστασίας Δεδομένων Προσωπικού Χαρακτήρα μέσω της ακόλουθης σύνδεσης: [www.dpa.gr](http://www.dpa.gr/).

**Στοιχεία Υπευθύνου Προστασίας Δεδομένων (DPO)**

Για την άσκηση όλων των ανωτέρω δικαιωμάτων, καθώς και για οποιοδήποτε ζήτημα που αφορά την επεξεργασία των προσωπικών σας δεδομένων μπορείτε να επικοινωνείτε με τους:

* **DPO του ΕΔΔΥΠΥ, στοιχεία επικοινωνίας: τηλ. 2103611225, διεύθυνση ηλεκτρονικού ταχυδρομείου dpo@eddyppy.gr**
* **DPO Δήμου, στοιχεία επικοινωνίας: τηλ.210-6217830, διεύθυνση ηλεκτρονικού ταχυδρομείου kepygeias@dionysos.gr**